section_heading: Igračka karijera
paragraph_text: Ranieri je svoj prvi profesionalni ugovor potpisao s AS Romom, iako je u dvije godine sakupio tek šest nastupa za prvu momčad; uz to bio je na jednomjesečnoj posudbi u Siracusi. Ranieri je većinu svoje karijere proveo kao branič igrajući za Catanzaro (1974. – 1982.), Cataniju (1982. – 1984.) i Palermo (1984. – 1986.). Učestvovao je u četiri uspješne promocije svojih klubova, dvije s Catanzarom i po jednu s Catanijom i Palermom.